**Ministru kabineta noteikumu projekta**

**„Grozījums Ministru kabineta 2011. gada 30. augusta noteikumos Nr. 685 “Rezidentu sadales un rezidentūras finansēšanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis: nodrošinātu rezidentu dežūras pieejamā finansējuma ietvaros.Risinājums: samazināt rezidentu dežūras slimnīcā stundu apjomu no 792 stundām gadā līdz 649 stundām gadā.Spēkā stāšanās laiks: 2019.gada 1.janvāris. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ārstniecības likuma 57.pants.Latvijas Republikas Satversmes tiesas 2018.gada 15.maija sprieduma lieta Nr. 2017-15-01 “Par Ārstniecības likuma 53.1 panta septītās daļas atbilstību Latvijas Republikas Satversmes 91. panta pirmajam teikumam un 107. pantam”[[1]](#footnote-1) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2011. gada 30. augusta noteikumi Nr. 685 “Rezidentu uzņemšanas, sadales un rezidentūras finansēšanas kārtība” (turpmāk – Noteikumi Nr.685) nosaka rezidentu uzņemšanas, sadales un rezidentūras finansēšanas kārtību. Noteikumu Nr.685 19.5.apakšpunkts nosaka, ka rezidenti piedalās dežūrās slimnīcā 792 stundas gadā (72 stundas mēnesī). Mēneša ietvaros 48 stundas mēnesī dežurē normālā darba laika ietvaros, saņemot par to valsts noteikto amata algu par darbu (kas ir atbilstoši studiju programmai) un papildus tam 24 dežūras stundas mēnesī pagarināta normālā darba laika ietvaros, par kurām rezidents saņem papildu samaksu. Rezidentūras studiju programmas, kurās nodrošina dežūras 792 stundas gadā (72 stundas mēnesī) ir noteiktas Veselības ministrijas un augstskolu līgumos, kā arī augstskolu un ārstniecības iestāžu līgumos par rezidentu apmācību.Latvijas Republikas Satversmes tiesas 2018.gada 15.maija sprieduma lietā Nr. 2017-15-01 “Par Ārstniecības likuma 53.1 panta septītās daļas atbilstību Latvijas Republikas Satversmes 91. panta pirmajam teikumam un 107. pantam”, nosprieda - atzīt Ārstniecības likuma pārejas noteikumu 31.punktu par neatbilstošu Latvijas Republikas Satversmes 91. panta pirmajam teikumam un spēkā neesošu no 2019. gada 1. janvāra (turpmāk – Satversmes tiesas spriedums).Atbilstoši Darba likumam darbinieks, kas veic virsstundu darbu, saņem piemaksu ne mazāk kā 100 procentu apmērā no viņam noteiktās stundas vai dienas algas likmes[[2]](#footnote-2).Lai nodrošinātu Noteikumu Nr.685 atbilstību iepriekš minētajai normai, Veselības ministrija ir izstrādājusi Ministru kabineta noteikumu projektu „Grozījums Ministru kabineta 2011. gada 30. augusta noteikumos Nr.685 “Rezidentu uzņemšanas, sadales un rezidentūras finansēšanas kārtība “” (turpmāk- Noteikumu projekts).Noteikumu projekta mērķis ir precizēt rezidentu dežūras stundas gadā, lai samazinātu pieļaujamo virsstundu skaitu, attiecīgi veicot samaksu par to.Noteikumu projekta būtība: Noteikumu projekts paredz precizēt rezidentu dežūras slimnīcā stundu apjomu, proti rezidenti piedalās dežūrās slimnīcā 649 stundas gadā. Mēneša ietvaros 48 stundas mēnesī dežurē normālā darba laika ietvaros, saņemot par to valsts noteikto amata algu par darbu (kas ir atbilstoši studiju programmai) un papildus tam 11 dežūras stundas mēnesī pagarināta normālā darba laika ietvaros. Finansējums, kas tika līdz šim plānots, novirzīts rezidentu dežūrai (24 stundas mēnesī) pagarināta normālā darba laika ietvaros tiks saglabāts rezidentu atlīdzībai novirzot to 11 stundu dežūras mēnesī apmaksai atbilstoši Darba likumam – 11 stundu dežūras stundu likmei un piemaksai ne mazāk kā 100 procentu apmērā no noteiktās stundas likmes.Lai nodrošinātu rezidentu dežūras pieejamā finansējuma ietvaros Veselības ministrija noteikumu projektu virza steidzamības kārtībā, proti, to nepieciešams izskatīt Ministru kabinetā līdz 2018.gada 18.decembrim, jo pēc noteikumu projekta apstiprināšanas Ministru kabinetā un līdz noteikumu spēkā stāšanās brīdim, t.i. līdz 2019.gada 1.janvārim nepieciešams precizēt Veselības ministrijas un augstskolu līgumus, kā arī augstskolu un ārstniecības iestāžu līgumus par rezidentu apmācību, kuros ir noteikts dežūru apjoms. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrijas, Rīgas Stradiņa universitāte, Latvijas Universitāte, Latvijas Jauno ārstu asociācija, VSIA “Paula Stradiņa klīniskā universitātes slimnīca”, VSIA “Rīgas Austrumu klīniskās universitātes slimnīca”, VSIA “Bērnu klīniskā universitātes slimnīca”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīgas Stradiņa universitāte, Latvijas Universitāte, rezidenti, ārstniecības iestādes, kurās rezidenti apgūst specialitātes programmu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts pēc būtības administratīvo slogu augstskolām, rezidentiem un ārstniecības iestādēm nemaina, jo Noteikumu Nr.685 19.5. apakšpunkts nosaka, ka rezidenti piedalās dežūrās slimnīcā. |
| 3. | Administratīvo izmaksu monetārs novērtējums | Nav |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019.gads | 2020.gads | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  11 948 643 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  11 948 643 |  0 |  0 |  0 |  0 |  0 |  0 |
| 2.1. valsts pamatbudžets |  11 948 643 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 |  0 |
| 5. Precizēta finansiālā ietekme | X | 0 | X | 0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  2018.gadā Veselības ministrijas budžeta programmas 02.00.00 „ Medicīnas izglītība” apakšprogrammā 02.04.00 „ Rezidentu apmācība” (atbilstoši likumam „Par valsts budžetu 2018.gadam” un ņemot vērā Finanšu ministrijas rīkojumus Nr.5, 94, 142, 379) plānots:Resursi izdevumu segšanai 11 948 643 *euro*valsts budžeta iestāžu saņemtie transferti no savas ministrijas, centrālās valsts iestādes padotībā esošām valsts budžeta daļēji finansētām atvasinātām publiskām personām un budžeta nefinansētām iestādēm 1 776 *euro*dotācija no vispārējiem ieņēmumiem 11 946 867 *euro* Izdevumi 11 948 643 *euro*, tai skaitā:atlīdzība 278 104 *euro*preces un pakalpojumi 28 192 *euro*valsts budžeta transferti valsts budžeta daļēji finansētām atvasinātajām publiskajām personām un budžeta nefinansētām iestādēm noteiktam mērķim 11 642 347 *euro*Noteikumu projekts nerada finansiālu ietekmi. Finansējums, kas tika līdz šim plānots, novirzīts rezidentu dežūrai (24 stundas mēnesī) pagarināta normālā darba laika ietvaros tiks saglabāts rezidentu atlīdzībai novirzot to 11 stundu dežūras mēnesī apmaksai atbilstoši Darba likumam – 11 stundu dežūras stundu likmei un piemaksai ne mazāk kā 100 procentu apmērā no noteiktās stundas likmes, ārstniecības iestādēm, kurās rezidenti apgūst specialitātes programmu, Līdz ar to nemainot viena rezidenta izmaksas gadā, kuras ir spēkā no 2018.gada 1.janvāra t.sk. rezidentu atlīdzībai: reģionālajā daudzprofilu slimnīcā vai ģimenes (vispārējās prakses) ārsta praksē ārpus Rīgas 18 119,40 *euro* un pārējās ārstniecības iestādēs (t.sk. budžeta iestādēs) 13 950,36 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekta izstrādē tika iesaistītas ārstniecības iestādes (VSIA “Paula Stradiņa klīniskā universitātes slimnīca”, VSIA “Rīgas Austrumu klīniskās universitātes slimnīca”, VSIA “Bērnu klīniskā universitātes slimnīca”), augstskolas un rezidenti. Jautājums par rezidentu dežūras apjoma precizēšanu tika izskatīts Veselības ministrijā 17.10.2018. sanāksmē ar Rīgas Stradiņa universitātes, Latvijas Universitātes, Latvijas Jauno ārstu asociācijas, VSIA “Paula Stradiņa klīniskā universitātes slimnīca”, VSIA “Rīgas Austrumu klīniskās universitātes slimnīca”, VSIA “Bērnu klīniskā universitātes slimnīca” pārstāvjiem, kuras laikā tika panākta vienošanās par šāda noteikumu projekta nepieciešamību. Vienlaikus tika pausts priekšlikums mainīt rezidentu pašreizējo darba samaksas kārtību nosakot, ka daļu no samaksas (aptuveni 24%) veido stipendija, ko izmaksā augstskola un pārējā daļa tiek noteikta kā rezidenta alga, ko izmaksā ārstniecības iestāde. Šādu regulējumu neatbalsta Latvijas Jauno ārstu asociācija (LJĀA), norādot vairākus negatīvus aspektus: 1) jaunajiem ārstiem nebūs pilnvērtīgas sociālās garantijas (samazināsies maternitātes un paternitātes pabalsts, bērna kopšanas atvaļinājuma pabalsts, samazināsies atvaļinājuma laika algas apmērs, samazināsies uzkrājumspensijas fondā un slimības lapas apmaksas apjoms). 2) stipendijas apmērunevarēs paaugstināt, kas ietekmēs nākotnes atalgojumu jaunajiem ārstiem, īpaši situācijā, kad tiek plānota medicīnas darbinieku atalgojuma palielināšana. 3)  jauno ārstu samazināta kredītspēja, jo stipendijas netiek ņemtas vērā kā oficiāli, regulāri ienākumi. LJĀA norāda, ka līdzīgs regulējums šobrīd pastāv Lietuvā, kas ir atzīts par jaunajiem ārstiem nelabvēlīgu un neefektīvu, tāpēc no 2019. gada 1. janvāra Lietuvā šīs regulējums tiek mainīts. Eiropas Jauno ārstu asociācijas Ģenerālās asamblejas tikšanās reizēs, šis regulējums netiek atbalstīts, uzsverot augstāk minētos trūkumus. Šī gada oktobrī LJĀA veica jauno ārstu aptauju par rezidentu studiju un darba tiesisko attiecību piedāvāto regulējumu no 2019. gada 1.janvāra, aptaujas rezultāti pārliecinoši parāda, ka šādas izmaiņas neatbalsta 98,3% respondentu (349 no 355)[[3]](#footnote-3).Vienlaikus noteikumu projekts nosūtīts Rīgas Stradiņa universitātei, Latvijas Universitātei, Latvijas Jauno ārstu asociācijai, VSIA “Paula Stradiņa klīniskā universitātes slimnīca”, VSIA “Rīgas Austrumu klīniskās universitātes slimnīca”, VSIA “Bērnu klīniskā universitātes slimnīca” un Latvijas Ārstu biedrībai, Latvijas Veselības un sociālās aprūpes darbinieku arodbiedrībai. |
| 2. | Sabiedrības līdzdalība projekta izstrādē | Noteikumu projekta izstrādes gaitā ir saņemti priekšlikumi no Latvijas Jauno Ārstu asociācijas (LJĀA 27.11.2018.vēstule Nr. 02/11/2018), kurus atbalsta Latvijas Ārstu biedrība (LĀB 27.11.2018.vēstule Nr.01.23.2/125) un Latvijas Studentu apvienība (LSA 29.11.2018. vēstule Nr. 2018/PV49).Latvijas Jauno ārstu asociācija kategoriski noraida priekšlikumu pamatojoties uz bažām par negodprātīgu un necaurspīdīgu šī finansējuma izlietojumu slimnīcās, un piedāvā divas alternatīvas: 1) finansējuma daļu, kas bija paredzēta trešās dežūras apmaksai pievienot rezidenta pamata amatalgai; 2) samazināt dežūru apjomu no 792 uz 660 stundām gadā. |
| 3. | Sabiedrības līdzdalības rezultāti | LJĀA priekšlikums: Veikt grozījumus MK noteikumos un precizēt rezidentu dežūru apjomu atbilstoši normālā darba laika ietvaram (no 792 uz 528 stundām gadā), bet atlikušo finansējuma daļu, kas bija paredzēta dežūru apmaksai, pievienot rezidenta pamata amatalgai.Priekšlikums nav ņemts vērā, jo tad rezidenta zemākās mēnešalgas likme izlīdzinās ar sertificēta ārsta zemāko mēnešalgu[[4]](#footnote-4), kas pēc būtības nav pareizi.Turklāt LJĀA priekšlikums: samazināt rezidentu dežūru apjomu no 792 uz 660 stundām gadā, tādējādi nosakot, ka rezidents mēnesī papildus pilna laika slodzei dežūrē 12 stundas iepriekšējo 24 stundu vietā un saņem atalgojumu virsstundu apmērā atbilstoši Satversmes tiesas lēmumam par normālā pagarinātā darba laika atcelšanu. Priekšlikums ir daļēji ņemts vērā.Noteikumu projekts ir saskaņots ar Latvijas Jauno ārstu asociāciju (LJĀA 11.12.2018. vēstule Nr. 03/12/2018), Latvijas Veselības un sociālās aprūpes darbinieku arodbiedrību (LVSADA 07.12.2018. elektroniskā pasta vēstule), Latvijas Ārstu biedrību (LĀB 10.12.2018. vēstule Nr. 01.23.2/137), VSIA “Rīgas Austrumu klīniskās universitātes slimnīca” (RAKUS 06.12.2018. elektroniskā pasta vēstule).LJĀA 11.12.2018. vēstulē Nr. 03/12/2018 norāda, sakarā ar plānoto rezidentu dežūru apjoma samazinājumu no 2019.gada 1.janvāra, Latvijas Jauno ārstu asociācija 03.12.2018. tikās ar VM pārstāvjiem, lai diskutētu par turpmāko valsts budžeta līdzekļu finansējuma izmaksu. Tika panākta vienošanās saglabāt šī finansējuma novirzi rezidentu dežūrām, šobrīd 11 stundu dežūras apmaksai atbilstoši Darba likumam – 11 stundu dežūras stundu likmei un piemaksai ne mazāk kā 100 procentu apmērā no stundas likmes. Latvijas Jauno ārstu asociācija atbalsta grozījumu Ministru kabineta noteikumos Nr.685, aizstājot 19.5 apakšpunktā minēto skaitli “ 792” ar skaitli “649”. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta ietverto prasību izpildē tiks iesaistīta Veselības ministrija, Rīgas Stradiņa universitāte, Latvijas Universitāte, ārstniecības iestādes un rezidenti. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiks izveidotas. Esošās institūcijas netiks likvidētas vai reorganizētas. |
| 3. | Cita informācija | Nav |

Veselības ministre Anda Čakša

Roga 67876093

dace.roga@vm.gov.lv

Kasparenko 67876147

Sandra.kasparenko@vm.gov.lv

1. https://likumi.lv/ta/id/298984-par-arstniecibas-likuma-53-1-panta-septitas-dalas-atbilstibu-latvijas-republikas-satversmes-91-panta-pirmajam-teikumam-un-107-p... [↑](#footnote-ref-1)
2. Darba likuma 68.panta pirmā daļa [↑](#footnote-ref-2)
3. Latvijas Jauno Ārstu asociācijas 15.11.2018. vēstule Nr. 01/11/18 [↑](#footnote-ref-3)
4. Ministru kabineta 2010.gada 20.jūnija noteikumu Nr.595 “Noteikumi par zemāko mēnešalgu un speciālo piemaksu ārstniecības personām” 2.pielikums [↑](#footnote-ref-4)